Amos Tutuola

Amos Tutuola (; tí wọ́n bí ní 20 June 1920, tó sì ṣaláìsí ní 8 June 1997) jẹ́ òǹkọ̀wé orílẹ̀-èdè Nàìjíríà, tó kọ ìwé lórí àwọn àlọ́ Yorùbá.

 Ìbẹ̀rẹ̀pẹ̀pẹ̀ ayé rẹ̀ 
Wọ́n bí Amos Olatubosun Tutuola Odegbami ní 20 June 1920, ní Wasinmi, èyí tó jẹ́ ìlú tí ò jìnà púpọ̀ sí Abeokuta, ní Nàìjíríà. Ibẹ̀ ni àwọn òbí rẹ̀ Charles Tutuola Odegbami àti Esther Aina Odegbami, tí wọ́n jẹ́ àgbẹ̀ oníkòkó ń gbé. Wasinmi jẹ́ ìlú kékeré tí wọ́n máa ń ṣiṣẹ́ oko, tí wọ́n dásílẹ̀ ní ọdún 1845 wọ 1880 láti ọwọ́ Egba subethnic group láti Abeokuta. Bàbá Tutuola àti bàbá-bàbá rẹ̀ jẹ́ ọmọ-ẹgbẹ́ yìí.

Amos jẹ́ ọmọkùnrin bàbá rẹ̀ tó kéré jù lọ, ìyá rẹ̀ ni ìyàwó kẹta. Bàbá-bàbá rẹ̀ ni Odafin ti ìlú Egba, Chief Odegbami (c. 1842–1936). Òun sì ni bàbá-ńlá àwọn ìdílé Odegbami, wọ́n jẹ́ olóyè àti ẹlẹ́sìn ìbílẹ̀. Àkọ́lé rẹ̀ "Odafin" (túmọ̀ sí "ẹni tó dá òfin" tàbí "aṣòfin"), ó sì tún jẹ́ ọ̀kan lára àwọn Iwarefa ti Ogboni.

Ìgbà tí Amos di ọmọdún méje, ní ọdún 1927, ó di ìránṣẹ́ fún F. O. Monu, tó jẹ́ ọmọ Igbo. Ẹni yìí ló ran lọ ilé-ìwé Salvation Army pẹ̀lú owó-oṣù rẹ̀. Ní ọmọdún méjìlá, ó lọ Anglican Central School ní Abeokuta. Ọdún mẹ́fà ló fi kàwé, láti ọdún 1934 wọ 1939). Ìgbà tí bàbá rẹ̀ kú ní ọdún 1939, Tutuola fi ilé-ìwé lè láti lọ kọ́ṣẹ́ àgbẹ̀dẹ. Ó kọ́ iṣẹ́ yìí láti ọdún 1942 wọ 1945 fún Royal Air Force ní Nàìjíríà lásìkò WWII. Lẹ́yìn náà, ó gbìyànjú iṣẹ́ mìíràn bí i títa búrẹ́dì àti ṣiṣe ìránṣẹ́ ní Nigerian Department of Labour. Ní ọdún 1946, Tutuola parí ìwé rẹ̀, tí àkọ́lé rẹ̀ jẹ́ The Palm-Wine Drinkard, láàárín ọjọ́ méjì. Ní ọdún 1947, ó fẹ́ Victoria Alake níṣu lọ́ka, wọ́n sì jọ bí ọmọkùnrin mẹ́rin àti ọmọbìnrin mẹ́rin, ó sì tún padà fẹ́ ìyàwó mẹ́ta mìíràn. Òun ni àbúrò bàbá agbábọ́ọ̀lù Segun Odegbami ài Wole Odegbami.

 Àá̀yàn àwọn ìwé rẹ̀ 

 The Palm-Wine Drinkard (1946, published 1952)
 My Life in the Bush of Ghosts (1954)
 Simbi and the Satyr of the Dark Jungle (1955)
 The Brave African Huntress (1958)
 Feather Woman of the Jungle (1962)
 Ajaiyi and his Inherited Poverty (1967)
 The Witch-Herbalist of the Remote Town (1981)
 The Wild Hunter in the Bush of the Ghosts (1982)
 Yoruba Folktales (1986)
 Pauper, Brawler and Slanderer (1987)
 The Village Witch Doctor and Other Stories (1990)

Àwọn ìtọ́kasí

Ẹ̀ka:àwọn ọjọ́ìbí ní 1920
Ẹ̀ka:Àwọn ọjọ́aláìsí ní 1997
Ẹ̀ka:Àwọn ará Nàìjíríà
Ẹ̀ka:Àwọn olùkọ̀wé ará Nàìjíríà